# Seurakuntaneuvoston kokous 2/2015

Kokousaika: maanantai 2.2.2015 klo 17.30 - 20

Paikka: Hakavuoren kirkon seurakuntasali, Tolarintie 1, 00400 Helsinki

Osanottajat: Heltelä Marja puheenjohtaja

 Alanko Pauliina jäsen

 Halmetoja Leea jäsen (saapui klo 18)

 Kiilunen Aapo jäsen (saapui klo 18)

 Lanamäki Antti jäsen

 Leskinen Heikki jäsen

 Liimatainen Anita jäsen

 Mathlin Teijo jäsen (este)

 Matsinen Tytti jäsen

 Mithiku Hanna jäsen

 Nikunen Timo varajäsen

 Nuorteva Liisa jäsen

 Rantakari Ilari jäsen

 Suolanen Samuli jäsen

 Sääksi Tuula jäsen

 Vuori Timo jäsen

 Leila Tolin sihteeri

Poissa: Teijo Mathlin

1. Kokouksen avaus

Puheenjohtaja avasi kokouksen.

1. Kokouksen laillisuus ja päätösvaltaisuus

Seurakuntaneuvoston ohjesäännön (OS 2§) mukaan kokouskutsu ja luettelo kokouksessa käsiteltävistä asioista on toimitettava seurakuntaneuvoston jäsenille viimeistään viittä päivää ennen kokousta. Kokouskutsu sekä esityslista liitteineen on lähetetty seurakuntaneuvoston jäsenille 27.1.2015.

Kirkkolain (KL 7:4) mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

Esitys: Todetaan kokouksen laillisuus ja päätösvaltaisuus.

Päätös: Esityksen mukaan.

1. Pöytäkirjan tarkastajien valinta

Seurakuntaneuvoston kokouksissa on ollut tapana valita pöytäkirjantarkastajat aakkosjärjestyksessä vuorollaan. Pöytäkirjan tarkastajat ovat yhdessä vastanneet kokouksen iltahartaudesta.

Esitys: Valitaan pöytäkirjan tarkastajiksi Aapo Kiilunen ja Antti Lanamäki.

Päätös: Pöytäkirjan tarkastajiksi nimettiin Antti Lanamäki ja Heikki Leskinen.

1. Esityslistan hyväksyminen

Esitys: Seurakuntaneuvosto hyväksyy esityslistan.

Käsittely: Lisätään puheenjohtajan ja jäsenten esittämät asiat muihin asioihin

kohtaan 10.

Päätös: Muutetun esityksen mukaan.

1. Ilmoitusasiat

Seurakuntaneuvoston pöytäkirja 1/2015 (liite 1)

Helsingin seurakuntayhtymä kerää kaikkien seurakuntien luottamushenkilöiden tiedot yhdenlaista tietolomaketta käyttäen (liite 2). Lomake tulee täyttää ja tuoda seurakuntaneuvoston kokoukseen.

Esitys: Merkitään tiedoksi.

Päätös: Merkittiin tiedoksi.

1. Kirkkoherran päätökset

Seurakuntaneuvostolle toimitetaan mahdollista siirtämistä varten kirkkoherran (OS 8§) tekemien päätösten päätösluettelo 1/2015 (liite 3).

Esitys: Merkitään tiedoksi.

Päätös: Merkittiin tiedoksi.

1. Ystävyysseurakuntatyö

 Haagan seurakunnalla on kaksi ystävyysseurakuntaa Virossa, Jôelähtmen

 seurakunta ja Haapsalun seurakunta. Lisäksi on pidetty rovastikuntatasolla

yllä Sortavala-yhteistyötä. Menneinä vuosikymmeninä Haagan seurakunnan ja ystävyysseurakuntien välinen yhteistyö on ollut vilkasta. Tällä hetkellä seurakunnassa ei ole toimivaa ystävyysseurakuntatiimiä tai –työryhmää.

 Haapsalun kirkkoherra Tiit Salumäe otti yhteyttä puheenjohtajaan ja

esitti vierailukutsun Haapsalun seurakuntaan 8.-9.4.2015. Tällöin pidetään vuosittainen tapaaminen, johon saapuu myös Haapsalun toisen ystävyysseurakunnan kirkkoherra Seppo Apajalahti Loviisasta. Olisi hyvä, että matkalle lähtisi myös seurakuntaneuvoston edustaja.

Kevään kirkkopäivillä 22.-24.5.2015 Kouvolassa järjestetään ystävyysseurakuntatyöseminaari, jota kuvataan seuraavasti:

”Tule päivittämään tietosi kansainvälisen ystävyysseurakuntatoiminnan nykytilanteesta ja mahdollisuuksista. Seminaarissa on mukana Viron, Inkerin ja Unkarin piispat. Toimintaa tarkastellaan olemassa olevien suhteiden, toiminnan sisällön, taloudellisen merkityksen sekä uudistuvien seurakuntarakenteiden näkökulmasta.
Seminaariin kutsutaan erityisesti avainasemassa olevia seurakuntien kirkkoherroja, joiden toivotaan osallistuvan tilaisuuteen seurakuntansa ystävyystoiminnassa aktiivisen maallikon ja/tai viranhaltijan kanssa.”

Koska seurakunnassamme ystävyysseurakuntatyö elää uudenlaista vaihetta, olisi hyvä, että Haagan seurakunnan edustaja osallistuisi Kouvolan kirkkopäiville.

Esitys: Käydään asiasta keskustelu. Valitaan seurakuntaneuvoston edustus ystävyysseurakuntamatkalle Haapsaluun 8.-9.4.2015 sekä Kouvolan kirkkopäiville 22.-24.5.2015.

Käsittely: Keskustelu oli vilkasta. Todettiin, että parhaimmillaan ystävyysseurakuntatyö voi olla molempia osapuolia rikastuttavaa. Ehdotettiin perustettavaksi työryhmä, joka selvittää ystävyysseurakuntatyön tavoitteita ja mahdollisuuksia. Työryhmään nimettiin: Timo Nikunen, Ilari Rantakari ja Samuli Suolanen. Työryhmälle annettiin valtuudet kutsua ryhmään tarpeen vaatiessa lisää jäseniä.

Puheenjohtaja teki uuden esityksen:

1. Kevään kuluessa työryhmä tekee selvityksen, jossa kartoitetaan Haapsalun ja Jôelähtmen ystävyysseurakuntien sekä Sortavala-yhteistyön toiveet ja mahdollisuudet.
2. Haapsalun ystävyysseurakuntamatkalle 8.-9.4.15 osallistujiksi nimettiin kirkkoherra Marja Heltelän lisäksi Ilari Rantakari ja Tuula Sääksi.
3. Kouvolan kirkkopäivien edustus siirrettiin käsiteltäväksi muissa asioissa kohdassa 10.

Päätös: Muutetun esityksen mukaan.

1. Jumalanpalvelustyöryhmä

Hakavuoren ja Huopalahden seurakunnat yhdistyivät Haagan seurakunnaksi vuoden 2011 alusta. Säännöllisiä jumalanpalveluksia on vietetty molemmissa kirkoissa yhdistymisestä lähtien, mutta virallista päästöstä jumalanpalvelusten alkamisajoista ei ole tehty. Tästä johtuen pyhäpäivien messujen alkamisajat klo 10 ja 12 ovat vaihdelleet vuoron perään kummassakin kirkossa.

Kevään 2015 aikana tulee Haagan seurakunnassa käydä läpi avoin prosessi, jossa molempien kirkkojen jumalanpalveluselämää kehitetään kokonaisvaltaisesti, avoimesti sekä kirkkojen erityisyys ja vahvuudet huomioon ottaen. Tämän prosessin myötä myös messujen alkamisajat määritellään pysyviksi syksystä 2015 alkaen.

Jumalanpalveluselämän kehittämistä varten tulee koota työryhmä. Työryhmän jäseniksi on hyvä koota sekä seurakuntalaisten, luottamushenkilöiden että työntekijöiden edustajia. Työryhmä suunnittelee kehittämispolun, joka toteutetaan yhdessä seurakuntalaisten kanssa kevään aikana. Koko prosessin tulee olla avoin siten, että seurakuntalaisia kuullaan mahdollisimman laajasti ja asiasta tiedotetaan riittävästi. Työryhmä raportoi neuvostolle prosessin etenemisestä kevään kokouksissa.

Esitys: Käydään asiasta keskustelu. Valitaan 2-4 neuvoston jäsentä tai heidän edustajiaan Haagan jumalanpalveluksia kehittävän työryhmän jäseniksi.

Käsittely: Tärkeinä näkökohtina ja painopisteinä pidettiin, että

* päätös kuvastaisi koko alueen käsitystä
* työryhmän nimeämisessä otetaan huomioon maantieteellinen, eri ikäryhmät, eri työmuodot ja eri perhetyypit huomioiva jakauma.
* nuorisotyön edustus koetaan tärkeänä
* kirkkojen erilaisuus ja omaleimaisuus
* esteettömyys erilaisille ryhmille, tiedottaminen
* arvioitiin, että ryhmän suuruus olisi 7-8 henkeä
* ryhmä miettii ehdotuksen, polun, seurakuntaneuvosto päättää
* ehdotuksia esitellään ja seurakuntalaisilla on mahdollisuus ilmaista mielipiteitään iltatilaisuuksissa, joita järjestetään prosessin aikana.

Päätös: Työryhmään nimettiin: Heikki Leskinen, Anita Liimatainen, Anna Pickering ja

Matias Salmi. Lisäksi ryhmään kuuluvat kirkkoherra ja työntekijöiden edustus.

1. Toimintakertomus

 Seurakunnan toimintakertomus tulee lähettää seurakuntayhtymään 6.2.2015 mennessä. Viime vuoden tilastotiedot eivät olleet saatavana esityslistaa kirjoitettaessa, joten toimintakertomus tuodaan kokoukseen pöydälle. Kokouksessa varataan aikaa toimintakertomukseen perehtymiseen sekä keskusteluun.

Esitys: Merkitään tiedoksi.

Käsittely: Puheenjohtaja luki toimintakertomuksen. Muutamia asia- ja kirjoitusvirheitä korjattiin. Toimintakertomuksen versio, joka toimitetaan Seurakunta-yhtymään on pöytäkirjan liitteenä.

Päätös: Merkittiin tiedoksi.

10. Muut asiat

10.1 **Kirkko turvapaikkana-koulutus 6.3. klo 9-12.**

Sovittiin, että halukkaat ilmoittautuvat itse koulutukseen.

10.2. **Vastuuryhmistä ja toimikunnista**

Hanna Mithiku ei jatka enää lähetysvastuuryhmässä.Hänen tilalleen kysytään Anna-Liisa Tolosta. Myös Tytti Matsinen ilmoitti kiinnostuksensa. Seppo Lappalainen, lähetystyöstä vastaavana pappina toimii vastuuryhmän kokoonkutsujana ja vetäjänä.

Todettiin, että muita vastuuryhmiä ei tällä hetkellä ole.

10.3. **Nettisivuista**

Todettiin, että luottamushenkilöiden kuvat ovat hyvin esillä, mutta seurakuntaneuvoston pöytäkirjat puuttuvat edelleen sivuilta.Ne lisätään vuoden alusta lähtien. Lisäksi todettiin, että vanhat tapahtumat ”roikkuvat” esillä. Päivitykset tulee saada ajan tasalle.

10.4. **Kirkkopäivät 22.-24.5.2015 Kouvolassa**

Kirkkopäivillä järjestetään ystävyysseurakuntatyöseminaari, johon toivotaan, että Haagan srk:n edustaja voi osallista.

Seurakunnan edustajiksi kirkkopäiville nimettiin: Ilari Rantakari, Samuli Suolanen ja Tuula Sääksi. Ystävyysseurakuntatyönseminaariin osallistuu ainakin Ilari Rantakari.

11. Kokouksen päättäminen ja valitusosoitus

Puheenjohtaja päätti kokouksen ja antoi valitusosoituksen.

Kokouksen puolesta

 Marja Heltelä Leila Tolin

 puheenjohtaja sihteeri

Pöytäkirja on tarkastettu ja hyväksytty \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Antti Lanamäki Heikki Leskinen